1,2,4-முக்குளோரோபென்சீன்

1,2,4-முக்குளோரோபென்சீன் (1,2,4-Trichlorobenzene) C6H3Cl3 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். முக்குளோரோபென்சீனின் மூன்று மாற்றியன்களில் இதுவும் ஒன்றாகும். பென்சீனின் வழிப்பெறுதியான இச்சேர்மத்தில் மூன்று குளோரின் அணுக்கள் பதிலீடு செய்யப்பட்டுள்ளன. கரிமக் குளோரின் சேர்மம் என வகைப்படுத்தப்பட்டுகிறது. நிறமற்ற நீர்மமான 1,2,4-முக்குளோரோபென்சீன் பல்வேறு வகையான வேதிப் பொருள்களைக் கரைக்கும் கரைப்பானாகப் பயன்படுகிறது.

தயாரிப்பு 
நிலைமைகள் மற்றும் சேர்க்கைகளைப் பொறுத்து (எ.கா:கந்தகம்), பென்சீனை  குளோரினேற்றம் செய்து இதை தயாரிக்க முடியும். கிட்டத்தட்ட 1,4-இருகுளோரோபென்சீனை குளோரினேற்றம் செய்து பிரத்தியேகமாகவும்  தயாரிக்கலாம். அறுகுளோவளையயெக்சேனிலிருந்து ஐதரசன்குளோரைட்டை நீக்கம் செய்தும் 1,2,4-முக்குளோரோபென்சீனை தயாரிக்க முடியும்.

பயன் 
அரைதிண்ம கரைசல் ஊடுருவும் நிறப்பிரிகை போன்ற செயல்பாடுகளில் உயர்வெப்ப கரைப்பானாக இது பயன்படுகிறது. இதைத்தவிர சாயங்கள் பூச்சிக்கொல்லிகள் தயாரிப்பிலும் முன்னோட்டிச் சேர்மமாக 1,2,4-முக்குளோரோபென்சீன் பயன்படுகிறது.

பாதுகாப்பு 
எலிகளுக்கு வாய்வழியாக கொடுக்கப்படும்போது எல்டி50 எனப்படும் உயிர்கொல்லும் அளவு 756 மிகி / கிலோ ஆகும். 1,2,4-முக்குளோரோபென்சீன் கல்லீரல் மற்றும் சிறுநீரகத்தை பாதிக்கிறது என விலங்கு ஆய்வுகள் தெரிவிக்கின்றன. இரசாயன வெளிப்பாடு குறித்த ஒழுங்குபடுத்தப்பட்ட தொழில் வெளிப்பாடு வரம்பு எதுவும் இல்லை. ஆனால் தொழில் பாதுகாப்பு மற்றும் சுகாதார தேசிய நிறுவனம் ஒரு 8 மணி நேர வேலை நாளில் மில்லியனுக்கு 5 பகுதிகள் வெளிப்பாட்டை பரிந்துரைக்கிறது.

மேலும் காண்க 
குளோரோபென்சீன்

மேற்கோள்கள் 

குளோரோ அரீன்கள்
அரோமாட்டிக் கரைப்பான்கள்
ஆலசனேற்ற கரைப்பான்கள்